KIRJALLINEN KYSYMYS E-0416/02 esittäjä(t): Sérgio Marques (PPE-DE) komissiolle. Galileo.



Virallinen lehti nro 205 E , 29/08/2002 s. 0135 - 0136



KIRJALLINEN KYSYMYS E-0416/02 esittäjä(t): Sérgio Marques (PPE-DE) komissiolle (21. helmikuuta 2002) Aihe: Galileo Helmikuun 10. päivänä 1999 antamassaan tiedonannossa komissio esitti ohjelman itsenäisestä satelliittipaikannusjärjestelmästä. Galileo-nimisen järjestelmän kehittäminen ehdotettiin suoritettavaksi neljässä vaiheessa, jotka ovat määritys, kehitys ja arviointi, täytäntöönpano sekä tutkimus. Määritysvaihe on jo päättynyt, eikä komissio ole esittänyt minkäänlaisia rahoituksellisia, taloudellisia tai teknisiä toimia Galileo-hankkeen kehitysvaiheen käynnistämiseksi. Onko odotettavissa, että suunniteltua aikataulua noudatetaan? GPS:n ja Galileon tyyppisiä itsenäisiä, mutta keskenään kilpailevia satelliittipaikannusjärjestelmiä voidaan soveltaa uusiin käyttökohteisiin. Niiden käyttö yleistyy yhä nopeammin lukuisilla aloilla. Komissio on Euroopan unionin jäsenvaltioiden valtuuttamana käynyt asiaa koskevia kahdenvälisiä neuvotteluja Yhdysvaltojen kanssa. Voiko komissio ilmoittaa, missä vaiheessa neuvottelut ovat tällä hetkellä? Onko kahden eri satelliittipaikannusjärjestelmän tehokasta koordinointia odotettavissa, jotta niiden tuottamilla palveluilla voidaan varmistaa huipputason turvallisuus? Loyola de Palacion komission puolesta antama vastaus (17. huhtikuuta 2002) Galileo-satelliittipaikannusjärjestelmän kokonaiskustannusten arvioidaan olevan 3,23,4 miljardia euroa. Ohjelma koostuu kolmesta vaiheesta: - kehitys- ja validointivaihe (20012005): - satelliittien ja maassa sijaitsevien osien kehittäminen; - järjestelmän validointi kiertoradalla; - käyttöönottovaihe (20062007): - satelliittien rakentaminen ja laukaisu kiertoradalle; - valmiin maasegmentin käyttöönotto; - kaupallisen hyödyntämisen vaihe (2008 lähtien). Järjestelmän määritysvaihe on jo toteutettu (19992001). Liikenneneuvosto hyväksyi komission ehdotukset 26. maaliskuuta 2002, ja edellä esitettyjä määräaikoja kyetään noudattamaan. Kaupallisista syistä on erittäin tärkeää, että palvelut saadaan toimintaan vuonna 2008. Galileo on suorituskyvyltään maailmanlaajuista GPS-paikannusjärjestelmää parempi, mutta se on GPS-järjestelmää täydentävä siinä mielessä, että: - kahden infrastruktuurin harmonisoitu käyttö (kaksi palvelulähdettä) tuottaa käyttäjille todellista hyötyä tarkkuuden, turvallisuuden ja maksujen osalta; - kahdesta erillisestä järjestelmästä on hyötyä kaikille käyttäjille, jotka voivat vastaanottaa GPS:n ja Galileon signaaleja samalla laitteella; - Galileo-satelliittien lähettämät signaalit välitetään maassa sijaitsevien lähettimien kautta, jotta voidaan tarjota palvelut kiinteistöissä ja maan alla, kuten tunneleissa. Toisin kuin sotilaskäyttöön tarkoitettu GPS, Galileo on siviilihanke, joka takaa palvelun varmemman jatkuvuuden tietyille sovelluksille. Galileo on kehittyneemmän järjestelmäarkkitehtuurinsa ja signaalien luotettavuutta koskevien sanomien ansiosta tarkempi järjestelmä. Komissio sai syyskuussa 1999 tehtäväksi neuvotella asiasta Yhdysvaltojen kanssa, ja useita tapaamisia on järjestetty. Neuvotteluissa käsitellään pääasiassa mainittujen kahden järjestelmän yhteentoimivuutta, taajuuksien käyttöä, standardointia ja kaupallisia näkökohtia. Osapuolet tapasivat viimeksi lokakuussa 2001. EU:n neuvottelijat ovat esittäneet Galileon taajuuksien ja signaalien määrittelyyn, turvallisuusnäkökohtiin ja Yhdysvaltojen ja EU:n väliseen koordinointiin liittyviä asiakirjoja sekä Galileon ja GPS:n signaalien välisiä interferenssitasoja koskevia laskelmia, joista käy ilmi, että häiriötasot ovat hyväksyttäviä. Yhdysvallat tarkastaa parhaillaan eurooppalaisten asiantuntijoiden laatimia teknisiä analyyseja radiotaajuisesta häiriöttömyydestä Galileon ja GPS-järjestelmän välillä. Kyseisten järjestelmien lähettämien signaalien yhteentoimivuus voisi johtaa uuteen satelliittinavigointi- ja paikannusjärjestelmästandardiin (GNSS); tällainen standardi voisi täyttää yhteisen tavoitteen. Osapuolet toivovat pääsevänsä asiassa piakkoin sopimukseen. Neuvotteluja jatketaan lähiviikkoina.